রুশ–জাপান যুদ্ধ
১৯০৪ সালের ৮ ফেব্রুয়ারি রাতে অ্যাডমিরাল তোজো হেইহাচিরোর নেতৃত্বে জাপানি নৌবহর পোর্ট আর্থারে রুশ জাহাজগুলোর ওপর অতর্কিত আক্রমণ চালিয়ে যুদ্ধের সূত্রপাত ঘটায়। আক্রমণে রুশ দূর প্রাচ্যীয় নৌবহরের সবচেয়ে ভারী দুইটি যুদ্ধজাহাজ 'সেজারেভিচ' ও 'রেতভিজান' এবং ৬,৬০০-টনী ক্রুজার 'প্যালাডা' মারাত্মকভাবে ক্ষতিগ্রস্ত হয়। এই আক্রমণের ফলে পরবর্তী দিন সকালে শুরু হয় পোর্ট আর্থারের যুদ্ধ। খণ্ড খণ্ড পরিণামহীন নৌযুদ্ধ চলতে থাকে, কিন্তু রুশ নৌবহর সাগরতীরে অবস্থানরত উপকূলরক্ষী বাহিনীর দ্বারা সুরক্ষিত থাকায় এবং ১৯০৪ সালের ১৩ এপ্রিল অ্যাডমিরাল স্টেপান মাকারভ নিহত হওয়ার পর রুশদের সাগরতীর ছেড়ে খোলা সাগরে আসার অনীহার কারণে অ্যাডমিরাল তোজো রুশ নৌবহরকে আক্রমণ করতে পারছিলেন না। যদিও পোর্ট আর্থারের যুদ্ধ ছিল প্রকৃতপক্ষে পরিণামহীন, কিন্তু জাপানিদের প্রাথমিক আক্রমণ যুদ্ধ সম্পর্কে আত্মবিশ্বাসী রাশিয়ার ওপর বিধ্বংসী মনস্তাত্ত্বিক প্রভাব ফেলে। উদ্যোগ চলে যায় জাপানিদের হাতে, আর রুশরা বন্দরে অপেক্ষা করতে থাকে।
দ্বিতীয় নিকোলাস (রুশ সম্রাট)
৩১ জুলাই ১৯১৪ সালে নিকোলাস রাশিয়ান বাহিনীকে অগ্রসর হবার আদেশ দানের পরদিন জার্মানি রাশিয়ার বিরুদ্ধে যুদ্ধ ঘোষনা করে। ধারনা করা হয় ৩.৩ মিলিয়ন রাশিয়ান প্রথম বিশ্ব যুদ্ধে মারা যায়। জাপানের সাথে যুদ্ধে রাশিয়া শোচনীয়ভাবে পরাজিত হয়। যুদ্ধে রাশিয়ান নৌবাহিনীর বাল্টিক ফ্লীট সম্পূর্ণরূপে ধ্বংসপ্রাপ্ত হয়। এছাড়া রাশিয়া মাঞ্চুরিয়া এবং কোরিয়ার উপর তার নিয়ন্ত্রন হারায়। এই যুদ্ধে রাশিয়ার সমরনেতারা চরম অব্যবস্থাপনায় পরিচয় দেয় বলে অভিযোগ করা হয়। এসব ছিল রোমানভ শাসনের এবং সেই সাথে জারতন্ত্রের পতনের অন্যতম কারণ।